ЛУИШ ДИ КАМОИНШ

ПЕСЕН

Превод от португалски: Симеон Хаджикосев, 1984

chitanka.info

ПО ТОВА ЧУЖДО МОТО:

Цели са полята

от зелена свила,

както са очите

и на мойта мила.

СТРОФИ

Хей, поля зелени,

тучни, изкласили,

и овчици мили,

там на паша спрени;

както мен подкрепя

споменът в душата,

тъй пък вас, овчици,

храни ви тревата.

Но тревата, що

хрупкате с охота,

е за вас живота,

а защо, защо,

стръкче и листо

не са просто свила,

в тях искрят очите

и на мойта мила.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги